Dobrovoľný hasičský zbor – Obecný hasičský zbor Košolná
Výročná správa za rok 2013


Tak ako každoročne i dnes sa stretávame, aby sme zhodnotili uplynulý rok, vlastne tento rok, lebo začíname Výročnú členskú schôdzu vždy v decembri. Dôvod je veľmi jednoduchý -  Tradičný mužácky ples, ktorý sa bude konať 31.01.2014 v Kultúrnom dome Košolná. Finančný výťažok z tohto plesu nám po celý rok stačí na rôzne akcie v DHZ, občerstvenie pri súťažiach, nácvikoch, životné jubileá a v smutnejšom prípade i na pohreby – zakúpenie venca (kar).


Snažíme sa tiež o školenie členov, poslancov obecného zastupiteľstva, vykonávajúcich protipožiarne preventívne prehliadky a o lepšiu spoluprácu s občanmi, spojenú s upozorňovaním ich na vznik požiaru. 


Rok 2014 a plán hlavných úloh na úseku organizačnom, školení, výcviku, prevencie, ochrany úrody a majetku pred živelnými pohromami, pred nás stavia nové úlohy, ktoré si budú vyžadovať všestrannú starostlivosť nás všetkých. Ide hlavne o prípravu HD mužov a dorastu.

V tomto roku boli do súťaží zapojené tri HD, dve mužov a jedno dorastu. Všetky tri HD dobre reprezentovali náš DHZ a obec Košolná. HD muži I. využívalo PS – 12 s obsahom 2000 a HD muži II. a dorast využívali PS – 12 s obsahom 1500. Stalo sa však čo sa stať nemalo, HD mužov I. vedené Ing. Tollarovičom Ľubomírom celú zimu rekonštruovali PS-12-2000, to znamená, že bola celá rozobratá, vybrúsená, vymenený bol vzduchový filter, karburátor v Čechách a bola nastriekaná a zložená. Prišli však prvé tréningy a súťaže a mašina stále vyhadzovala vodu, niekoľkokrát som upozorňoval strojníka, že niečo nie je v poriadku, buď je to tesnenie pod hlavou, prasklá hlava, alebo utopené vložky. Stále som počúval to isté, to vydrží, až mi to nedalo a zavolal som pánovi Pavelkovi do Kútov a ten povedal, že mašinu treba priviezť. Ešte predtým boli menené dve vložky, tesnenie a zbrúsená hlava. Nebyť Ing. Tollaroviča, mňa a Imrichoviča Mira, ktorý spolu s Ľubomtúto mašinu v nedeľu večer o 19.00 hod. Viezli do Kútov, ich mašina dodnes stojí zaliata s vodou. Po týždni sme boli pre ňu zasa ja a Ľubo. Pán Pavelka sa nad tým zhrozil, keď ju rozobral a pýtal sa, ktoré vložky boli menené, oprava stála 1200 €, ktoré sme zaplatili zo svojho, avšak mám prísľub od starostu, že tieto peniaze nám budú vrátené v budúcom roku. Až by sa takýmto postupom a prístupom k tejto mašine pokračovalo i naďalej, tak o rok sme nanovo v Kútoch a oprava bude stáť 3500 € - upozornil pán Pavelka. Preto som pristúpil k riešeniu, že mašinu treba šanovať, dal som návrh a dal schváliť výboru DHZ. Týkalo sa o následovné riešenie. Nakoľko túto mašinu využívali HD mužov I., bolo im povedané, že na tréningy budú používať 1500 a týždeň pred súťažou v dvoch tréningoch a na súťaže mašinu s obsahom 2000. Toto sa však pánom nepáčilo, odovzdali nové rovnošaty – nevypraté, jedna roztrhaná a členské preukazy a skončili. Ďalej cvičili len HD mužov OO. A dorast, ktorý to dotiahol až na krajské kolo, ktoré bolo v Horných Orešanoch, chlapcov delilo len pár stotín sekundy od 1.miesta – skončili na II. peknom mieste, za čo im patrí poďakovanie – samozrejme ich trénerke pani Loučkovej Lee. 


V tomto roku sme mali dotáciu OÚ 3500 €, zostáva nám zhruba 350 €. Ďakujem starostovi obce, OZ – za poskytnutie a pochopenie. Tieto peniaze boli použité na nákup:

· HD muži I. nové cvičné uniformy, jedna 80 €

· dorast – tričká, teplákové súpravy + prilby

· hadice B – 3 ks, hadice C – 5 ks, rozdeľovač, sací kôš, savice, prúdnice 2 ks

· benzín, nafta a opravy K.101. + PS – 12

Plánovaný nákup na rok 2014:

Tuná sa budeme musieť riadiť podľa toho, aký dostaneme rozpočet z OÚ. Čo m´m najviac chýba je potrebná výstroj pri požiari, tuná je potrebné mať aspoň 4 obleky – jeden výchádza 200 – 250 €. Samozrejme naftu, benzín, obleje a treba rátať s opravami či už cisterny, alebo PS – 12, ktoré máme 3 ks.     


Náš DHZ má k dnešnému dňu 48 členov, z toho 5 žien. Tak isto ako prijímame členov, tak isto vyraďujeme. Na pól roka bolo vyradených 7 členov a na konci roka 6 členov s každým členom bolo osobne rozprávané.  


Ak dovolíte, vrátim sa ešte k Mužáckej zábave. Chcem poďakovať starostovi obce a OZ za každoročnú pomoc, či už z prepožičaním kultúrneho domu, úhrada energií (elektrika, plyn, požičanie riadu) a príspevok do tomboly. Za dobrú spoluprácu ďakujem OV Trnava. Za každoročný príspevok ďakujeme PD Košolná, Dlhá, pánovi Pavlákovi, Ing. Bartošovi, pani Imrichovičovej B., Boncovi, Pánovi Šastinskému, Ing. Dobrovodskému a TJ Košolná za užívanie ihriska pri nácvikoch a tombolu.

ČO SA UDIALO V TOMTO ROKU:
8.12.2013 – Stavanie Vianočného stromu

8.12.2013 – VČS 

10.12. - 30.3.2013 – Oprava a striekanie PS – 12 2 ks

15.12. 2013 – Tradičný mužácky ples

6.3.2013 – Dlhá – pohreb p. Matovič

21.3.2013 – Suchá – pohreb p. Križíca

4.3.2013 – Košolná – pohreb p. Vanáka

1.3.2013 – prijatý nový členovia – dorast 9 členov

7.3.2013 – Zakúpenie rovnošiat pre HD dorast + tričká

12.3.2013 – Zakúpenie rovnošiat pre HD muži I. + prilby

18.3.2013 – Zakúpenie 8 ks hadíc, sací kôš, savica, prúdnica 2 ks

20.4.2013 – Zakúpenie grilu – 190 €

9.5.2013 – Výborová schôdza – dorastu odovzdanie členských preukazov

12.5.2013 – K-101 STK + EK - Trnava

25.5.2013 – Košolná – pohár starostu obce 4. ročník

1.6.2013 – H. Orešany – 100 rokov založenia DHZ, zúčastnení 3 členovia

8.6.2013 – Bíňovce – obvodové kolo HD muži I. 1. miesto, HD dorast 2. miesto

15.6.2013 – D. Krupá – okresné kolo HD muži I. 4. miesto, HD dorast 1. miesto

3.7.2013 – Umývanie cesty na Domovinu – výtlky – 2 cisterne

6.7.2013 – H. Orešany – Krajské kolo – dorast 2. miesto

10.7.2013 – Kúty – oprava PS – 12

                 -  ukončenie členov vo výbore – Šatura – Lukačovič, Tranžík

3.8.2013 – Požiar kanála a strniska – Košolná – D. Orešany

6.8.2013 – Požiar kanála a strniska – Semat D. Orešany

8.8.2013 – Oprava K – 101 – Dlhá

24.8.2013 – Ukončenie prázdnin – DHZ + OÚ

27.7.2013 – Brigáda HD I. účasť 0, zúčastnení, Tollarovič, Ing. Tollarovič, Mgr. Rábara, 


         Mgr. Mihok

19.8.2013 – D. Orešany – OTC

31.8.20213 – Špačince – memorial HD muži II. 11.miesto, dorast 8. miesto 

4.9.2013 – Požiar – Košolná – zberný dvor

7.9.2013 – Dlhá – pohár starostu obce – dorast ako muži 3. miesto

7.9.2013 – Prebor + zazimovanie PS – 12

               - povýšenie 2 členov predsedníctvom v Trnave – Ing. Tollarovič, p. Poučková

5.10.2013 – Spoločná opekačka na ihrisku

20.10.2013 – Zraz veliteľov – zúčastnil sa Ing. Tollarovič

23., 24., 25.10.2013 – Školenie veliteľov, zúčastnil sa Ing. Tollarovič

- Vzdávam sa predsedu a veliteľa DHZ. Vo výbore zostávam. Výbor DHZ navrhol na funkciu predsedu Mgr. Igora Rábaru a do funkcie veliteľa Ing. Ľubomíra Tollaroviča. Veliteľ bol schválený obecným zastupiteľstvom.

28.10.2013 – Košolná IMZ

30.10.2013 – Zakúpenie kalového čerpadla

22.11.2013 – Trnava  - skúšky veliteľov DHZ – absolvoval Ing. Tollarovič

24.11.2013 – Košolná – fotografická expozícia  - sponzorské 30 €

- zaplatenie členských známok

V budúcom roku chceme zabezpečiť školenie členov zásahovej jendnotky

V budúcom roku chceme zabezpečiť školenie členov zásahovej jednotky a členov HD mužov, za účelom pripravenosti akcieschopnosti požiarnej techniky a ľudí, ktorí ju obsluhujú. Tiež sa pravidelne zúčastňovať školení, ktoré organizuje OV Trnava. Toto sa týka veliteľa, strojníka a preventivára obce. Ešte chcem poďakovať výboru DHZ za prácu, ktorú vykonal v tomto roku.
Zverená technika obecného úradu DHZ Košolná:
Cisternové vozidlo K – 101

PS – 12 – po oprave na mimoriadne udalosti – povodeň

PS – 12 – obsah 1500 – využívajú HD dorast a HD muži II:

PS – 12 – obsah 2000 – využíva HD muži I.

Ešte raz zopakujem rozpočet  z obecného úradu na rok 2012 bol 3000 €, požasdovaný na 3 HD na rok 2013 4000 €.


 A nakoniec mi dovolte aby som Vám a Vašim rodinám poprial príjemné prežitier Vianočných sviatkov, bohatého Ježiška a Šťastný Nový rok...










Ďakujem ...

